  Майя Бывальцева 6-тӥ коньывуонэ Удмуртиысь Сюмси черкогурт котырын 16 сюрс пужым мерттозы. Со сярысь иворто ужрадэз радъясьёс. Писпуосты мерттонэ вань мылкыд карисьёс пыриськыны быгато. Ижкарысь нимысьтыз автобус мыноз, люкаськем калыкез сюдозы но пӧсь чай сётозы. Ужрад борды итӥськыны малпасьёс 8 (909) 053-79-91 номеро телефон пыр пусйиськыны кулэ. Сюмсиын пужым мерттон нюлэсъёсты утёнъя но выльдонъя «Посади лес» ӵектос улсын калыкен люкам коньдонэн Удмуртиысь инкуазез утёнъя министерство но ЭКА огазеяськон юрттэмен радъяське. ВАТСАН Инкуазез утёнъя ЭКА улосвылкуспо огазеяськонысь волонтёръёс 2010-тӥ арысен Россиысь 47 улосвылъёсын 10 миллионлэсь трос писпу мерттӥзы, школаосын 5 сюрс питомникъёс кылдытӥзы. 2016-тӥ арын posadiles.ru сервис кылдытӥзы, со котькуд мылкыд карисьлы дорысьтыз потатэк писпу мерттыны луонлык сётэ. Сервис пыр сётэм юрттэт чотын 15 улосвылъёсын 100 сюрс гектарлэсь трос музъем вылэ писпуос мерттэмын, со 140 футбол бусы быдӟа луэ. Сайтын котькӧня писпу мерттон понна коньдон сётыны яке толэзьлы быдэ уксё тыронлы гожтӥськыны луэ.  Тегъёс: Мерлык Сюмси Удмуртия нюлэс инкуазь писпуос  